Torneig de les Sis Nacions 2012
El Torneig de les Sis Nacions 2012 de rugbi, o també denominat 2012 RBS 6 Nations a causa del patrocini del Bank of Scotland, fou la tretzena edició d'aquest torneig en el format de Sis Nacions. La principal novetat d'aquesta edició fou la incorporació del Stadio Olimpico de Roma com a seu per als partits com a local de la selecció italiana, a causa de les obres de millora en el Stadio Flaminio de Roma. El torneig va començar el 4 de febrer i va concloure el 17 de març de 2012, amb la victòria de la selecció de Gal·les, selecció que a més va aconseguir el Grand Slam en aconseguir guanyar tots els seus partits.